[{"text_idx": "#000000", "text": "Undeb yn galw am gynllun i helpu ffermwyr ifanc Cymru"}, {"text_idx": "#000001", "text": "Mae'r diwydiant amaeth yn wynebu trafferth yn y dyfodol os nad oes mwy yn cael ei wneud nawr i annog y genhedlaeth ifanc, yn o\u0302l undeb ffermio."}, {"text_idx": "#000003", "text": "Dywedodd llywydd yr undeb, Glyn Roberts, wrth BBC Cymru y byddai angen cyflwyno ysgogiad ariannol yn ogystal a\u0302 chymorth i ffermwyr oedrannus allu ymddeol a rhyddhau tir."}, {"text_idx": "#000004", "text": "Ond mae'r Ysgrifennydd dros Gefn Gwlad, Lesley Griffiths, yn mynnu ei bod hi wedi blaenoriaethu ffermwyr ifanc ers dechrau yn ei swydd."}, {"text_idx": "#000006", "text": "Bydd dadl yn cael ei chynnal ar faes y sioe yn ddiweddarach i drafod yr heriau sy'n wynebu'r genhedlaeth ifanc wrth geisio gyrfa ym myd amaeth."}, {"text_idx": "#000007", "text": "Mae ystadegau diweddara' Llywodraeth Cymru yn awgrymu bod y gweithlu'n heneiddio. Ar gyfartaledd 60 yw oed perchennog fferm yng Nghymru erbyn hyn, gydag ond 3% dan 35."}, {"text_idx": "#000008", "text": "Disgrifiad o\u2019r llun, Mae llywydd Undeb Amaethwyr Cymru yn dweud bod pobl ifanc yn cynnig syniadau newydd i'r diwydiant"}, {"text_idx": "#000009", "text": "Dywedodd Mr Roberts bod angen mynd i'r afael a\u0302 \"thair elfen bwysig\"."}, {"text_idx": "#000010", "text": "\"Mae angen tir, mae'n rhaid bod ffermydd ar gael i'w rhentu gan nad yw rhywun newydd sy'n dod i mewn i'r diwydiant yn mynd i fedru fforddio prynu,\" meddai."}, {"text_idx": "#000012", "text": "Gyda'u cyllidebau dan bwysau mae sawl awdurdod lleol yng Nghymru wedi bod yn gwerthu tir amaethyddol yn eu meddiant, cam sydd wedi cythruddo undebau ffermio."}, {"text_idx": "#000013", "text": "Dywedodd: \"Fe gefais i'r cyfle pan oeddwn i'n ifanc i ddechrau allan fel amaethwr drwy fod yn denant."}, {"text_idx": "#000016", "text": "Dywedodd hefyd bod angen \"ysgogiad ariannol\" i helpu ffermwyr ifanc, a chymorth i ffermwyr oedrannus sy'n \"methu fforddio ymddeol\"."}, {"text_idx": "#000017", "text": "\"Maen nhw angen ysgogiad hefyd i fynd o'r ffermydd fel bod lle i bobl newydd ddod drwyddo.\""}, {"text_idx": "#000018", "text": "Disgrifiad, 'Anodd iawn' i ffermwyr ifanc"}, {"text_idx": "#000019", "text": "'Anodd iawn' i ffermwyr ifanc"}, {"text_idx": "#000021", "text": "Mae'n dod o gefndir amaethyddol ac roedd angen cymorth y busnes teuluol i fedru dechrau ffermio ar ei phen ei hun."}, {"text_idx": "#000023", "text": "\"Dwi 'di bod yn lwcus iawn, iawn achos bod gen i'r fferm deuluol y tu no\u0302l i mi a bod fy rhieni yn gefnogol."}, {"text_idx": "#000024", "text": "\"Ond i'r sawl sydd heb hynny mae'n anodd iawn. Mae rheolwyr banc yn gyndyn iawn o fenthyg arian i ffermydd newydd."}, {"text_idx": "#000026", "text": "Dywedodd y byddai'n hoffi gweld Llywodraeth Cymru yn ei gwneud hi'n anoddach i dirfeddianwyr a busnesau mawr brynu tir amaeth allai gael ei gynnig i bobl ifanc."}, {"text_idx": "#000027", "text": "Mae hefyd am weld cynllun 'match-making' yn cael ei gyflwyno ar gyfer ffermwyr hen ac ifanc, syniad sy'n cael ei dreialu gan Ffederasiwn Cenedlaethol Clybiau Ffermwyr Ifanc Prydain."}, {"text_idx": "#000028", "text": "\"Ry'ch chi'n cymryd ffermwr sydd eisiau ymddeol ac yn ei lincio fo neu hi gyda ffermwr ifanc. Y syniad yw bod y ffermwr ifanc wedyn yn dysgu gan y ffermwr hy\u0302n."}, {"text_idx": "#000029", "text": "\"Gobeithio bydd hyn yn rhywbeth y bydd Llywodraeth Cymru yn ei weld ac yn sylweddoli ei fod yn syniad da.\""}, {"text_idx": "#000030", "text": "Dywedodd yr Ysgrifennydd dros Gefn Gwlad Lesley Griffiths wrth BBC Cymru fod y llywodraeth yn \"gwneud darn o waith gydag awdurdodau lleol i geisio sicrhau bod daliadau amaethyddol cynghorau sir yn cael eu cadw fel ffermydd ac ar gyfer defnydd y sector amaeth\"."}, {"text_idx": "#000031", "text": "\"Ers i fi gael fy mhenodi dwi wedi gwneud ffermwyr ifanc a newydd ddyfodiaid i'r diwydiant yn flaenoriaeth,\" meddai."}, {"text_idx": "#000032", "text": "Cariad at ffermio14 Mehefin 2016'Anodd iawn' i ffermwyr ifanc. Fideo, 00:01:25'Anodd iawn' i ffermwyr ifanc25 Gorffennaf 20171:25"}, {"text_idx": "#000033", "text": "'Anodd iawn' i ffermwyr ifanc. Fideo, 00:01:25'Anodd iawn' i ffermwyr ifanc"}, {"text_idx": "#000036", "text": "Strategaeth pum mlynedd i fynd i'r afael a\u0302'r dicia\u0302u"}, {"text_idx": "#000043", "text": "Cofio Tre\u0302n Bach y Mwmbwls"}, {"text_idx": "#000045", "text": "Goleuadau'r Gogledd yn goleuo'r awyr dros nos"}, {"text_idx": "#000046", "text": "Luka Modric\u0301, a'r rhwystrau eraill ar y llwybr i Euro 2024"}]